
Parlamentul  României

                                             Nr.4c-3/86/2015
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege privind aprobarea Ordonanţei de urgenţă a Guvernului nr.84/2014 pentru completarea Ordonanţei Guvernului nr.58/1998 privind organizarea şi funcţionarea activităţii de turism în România, transmis cu adresa nr. P.L.x. 227 din 11 martie 2015.


În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

PREŞEDINTE,

Iulian Iancu

Parlamentul  României

                                             Nr.4c-3/86/2015
R A P O R T
asupra proiectului de Lege privind aprobarea Ordonanţei de urgenţă a Guvernului nr.84/2014 pentru completarea Ordonanţei Guvernului nr.58/1998 privind organizarea şi funcţionarea activităţii de turism în România


În conformitate cu prevederile art.95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată, spre dezbatere şi avizare în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.84/2014 pentru completarea Ordonanţei Guvernului nr.58/1998 privind organizarea şi funcţionarea activităţii de turism în România, transmis cu adresa nr.P.L.x. 227 din 11 martie 2015 şi înregistrat la comisie cu nr.4c-3/86 din 12 martie 2015.


Consiliul Legislativ, cu avizul nr.1344/15.12.2014, avizează favorabil proiectul de ordonanţă de urgenţă cu observaţii şi propuneri, preluate de iniţiator.



Senatul, în  şedinţa din 04 martie 2015, a adoptat proiectul de lege.



Proiectul de lege are ca obiect reglementarea completarea legislaţiei în domeniu, în sensul clasificării structurilor de primire turistică după modul de funcţionare: cu cazare fără mic dejun, cazare cu mic dejun, cazare cu demipensiune, cazare cu pensiune completă şi cazare cu „all inclusive”. Completarea a fost necesară pentru a permite aplicarea cotei reduse de TVA de 9% şi la cazare şi serviciile accesorii acesteia, atunci când acestea sunt vândute la un preţ total, sub forma unui pachet turistic. 
De asemenea, se introduce şi posibilitatea creării, amenajării şi omologării a traseelor de cicloturism, a traseelor pentru turism pedestru, precum şi a altor tipuri de trasee turistice.



Membrii Comisiei pentru industrii şi servicii au examinat proiectul de lege în şedinţa din 24 martie 2015 şi au hotărât, în unanimitate, să propună Plenului Camerei Deputaţilor adoptarea proiectului de lege, cu amendamente admise prevăzute în anexă.



La lucrările comisiei au participat, în calitate de invitaţi, din partea Autorităţii Naţionale pentru Turism: domnul Octavian Arsene – director.


La lucrările comisiei au fost prezenţi 20 de deputaţi din totalul de 21 de deputaţi membri ai comisiei.



În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

Anexa
 A M E N D A M E N T E     A D M I S E 

	Nr.

crt.
	Text OUG nr.84/2014
	Text adoptat de Senat
	Amendamente admise/Autor
	Motivaţia

	0
	1
	2
	3
	4

	1.
	 
	Titlul Legii
LEGE 

privind aprobarea Ordonanţei de urgenţă a Guvernului nr.84/2014 pentru completarea Ordonanţei Guvernului nr.58/1998 privind organizarea şi desfăşurarea activităţii de turism în România 

	Nemodificat
	

	2.
	 
	Articol unic. – Se aprobă Ordonanţa de urgenţă a Guvernului nr.84 din 12 decembrie 2014 pentru completarea Ordonanţei Guvernului nr.58/1998 privind organizarea şi desfăşurarea activităţii de turism în România, publicată în Monitorul Oficial al României, Partea I, nr.923 din 18 decembrie 2014.

	Articol unic. – Se aprobă Ordonanţa de urgenţă a Guvernului nr.84 din 12 decembrie 2014 pentru completarea Ordonanţei Guvernului nr.58/1998 privind organizarea şi desfăşurarea activităţii de turism în România, publicată în Monitorul Oficial al României, Partea I, nr.923 din 18 decembrie 2014, cu următoarea completare:

	Conform normelor de tehnică legislativă.

	3.
	Titlul Ordonanţei de urgenţă

Ordonanţă de urgenţă 

pentru completarea Ordonanţei Guvernului nr.58/1998 privind organizarea şi desfăşurarea activităţii de turism în România


	
	Nemodificat
	


	0
	1
	2
	3
	4

	4. 
	Articol unic. – După articolul 2 din Ordonanţa Guvernului nr.58/1998 privind organizarea şi desfăşurarea activităţii de turism în România, publicată în Monitorul Oficial al României, Partea I, nr.309 din 26 august 1998, aprobată cu modificări şi completări prin Legea nr.755/2001, cu modificările ulterioare, se introduce un nou articol, art.21, cu următorul cuprins:


	
	- Articolul unic se modifică şi va avea următorul cuprins:

„Articol unic. – Ordonanţa Guvernului nr.58/1998 privind organizarea şi desfăşurarea activităţii de turism în România, publicată în Monitorul Oficial al României, Partea I, nr.309 din 26 august 1998, aprobată cu modificări şi completări prin Legea nr.755/2001, cu modificările ulterioare, se completează după cum urmează:
Comisia pentru industrii şi servicii


	Conform normelor de tehnică legislativă.

	5. 
	„Art.21. – Cazarea în structurile de primire turistică cu funcţiuni de cazare turistică, poate fi de următoarele tipuri:

a) cazare fără mic dejun;

b) cazare cu mic dejun – combinaţia prestabilită a serviciilor de cazare şi de asigurare a micului dejun, vândute sau oferite spre vânzare la un preţ total;

c) cazare cu demipensiune – combinaţia prestabilită a serviciilor de cazare, de asigurare a micului dejun şi a prânzului sau a cinei, vândute sau oferite spre vânzare la un preţ total;

d) cazare cu pensiune completă – combinaţia prestabilită a serviciilor de cazare, de asigurare a micului dejun, a prânzului şi a cinei, vândute sau oferite spre vânzare la un preţ total;

e) cazare cu „all inclusive” – combinaţia prestabilită a serviciilor de cazare, de asigurare a micului dejun, a prânzului, a cinei, a gustărilor dintre mese şi a oricăror altor servicii de agrement turistic oferite cu mijloace proprii ale structurii de primire turistică, vândute sau oferite spre vânzare la un preţ total.”


	
	1. După articolul 2 se introduce un nou articol, art.21, cu următorul cuprins:

«Art.21. - Nemodificat
	Conform normelor de tehnică legislativă.

	6. 
	__________
	
	2. La articolul 33, după alineatul (7) se introduce un nou alineat, alin.(8), cu următorul cuprins:

«(8) Prin hotărâre a Guvernului, la propunerea Autorităţii Naţionale pentru Turism, se aprobă normele metodologice privind crearea, amenajarea şi omologarea traseelor de cicloturism, a traseelor pentru turism pedestru precum şi a altor tipuri de trasee turistice, altele decât cele prevăzute la art.13.»”

	OG nr.58/1998 prevede ca dispoziţie de drept substanţial, doar posibilitatea de reglementare prin hotărâre a Guvernului a procedurii de omologare a pârtiilor şi traseelor de schi pentru agrement precum şi a traseelor turistice montane.

În ceea ce priveşte reglementarea metodologilor privind instituirea, amenajarea şi omologarea traseelor de cicloturism, a traseelor pentru turism pedestre şi a altor tipuri de trasee turistice, nu există norme primare exprese, cu putere de lege care să prevadă competenţa Guvernului de a aproba prin hotărâre crearea, omologarea şi marcarea unor trasee cicloturistice pedestre sau cu alte mijloace de transport.




                             

 PREŞEDINTE,                                



  SECRETAR,

                                 
    Iulian Iancu                                  


    Bogdan Radu Ţîmpău
Consilieri parlamentari,

Viorela Gondoş

Isabela Patricia Robe

